लूइस संरचना
इलेक्ट्रॉन बिन्दु संरचना, वे आरेख हैं जिनमें किसी अणु के परमाणुओं के मध्य आबन्धों एवं एकाकी युग्मों को दर्शाया गया होता है। उन अणुओं की बिन्दु संरचनाएँ बनाई जा सकती है जिनके परमाणु सहसंयोजकता या उपसहसंयोजकता से जुड़े हों। अमेरिकी रसायनज्ञ गिल्बर्ट न्यूटन ल्यूइस ने परमाणु में संयोजक इलेक्ट्रॉनों के निरूपण हेतु इन सरल संकेतनों को प्रस्तावित किया था। प्रतीक के चारों ओर उपस्थित बिन्द्वों की संख्या परमाणु के संयोजकता इलेक्ट्रॉनों की संख्या को दर्शाती है। यह संख्या तत्त्व की सामान्य अथवा समूह संयोजकता के परिकलन में सहायता देती है। तत्त्व की समूह संयोजकता या तो बिन्दु संरचना में उपस्थित बिन्द्वों की संख्या के समान होती है या 8 में से बिन्द्वों अथवा संयोजक इलेक्ट्रॉनों की संख्या को घटाकर इसे परिकलित किया जा सकता है।